ปัญหา: แสดงดนตรีโฟล์คกลางแจ้ง ส่งเสียงดังรบกวน ช่วงเวลาตั้งแต่ 21.00 - 02.00 น. ทำให้รบกวนการพักผ่อน 
จุดเกิดเหตุ: ตลาดปักหมุด
ซอย: -
ถนน: ถนนเลียบคลองภาษีเจริญฝั่งเหนือ
เขต : เขตหนองแขม

อ้างอิงเลขที่รับแจ้ง 6ZJCMT เจ้าหน้าที่ตอบกลับมาเมื่อวันที่ 28-02-2023 แจ้งว่า ฝ่ายสิ่งแวดล้อมฯ ได้ตรวจสอบสถานที่ดังกล่าวแล้ว ชื่อร้านตลาดปักหมุด พบว่ามีการแสดงดนตรีส่งเสียงดัง อาจทำให้เกิดเสียงดังรบกวนผู้อยู่อาศัยใกล้เคียง ซึ่งได้ตักเตือนและกำชับให้ผู้ประกอบการปรับลดระดับความดังของเครื่องขยายเสียงลง เพื่อมิให้สร้างความเดือดร้อนแก่ผู้อยู่อาศัยใกล้เคียง ทั้งนี้ ได้ส่งเรื่องไปยังฝ่ายเทศกิจเพื่อดำเนินการตามขั้นตอนทางกฎหมายเรียบร้อยแล้ว

ปัจจุบันผู้ร้องแจ้งว่า ร้องทุกข์มาหลายครั้ง มีเจ้าหน้าที่เข้าตรวจสอบแล้ว ซึ่งเสียงก็เงียบไปพักนึง หลังจากนั้นก็กลับมาส่งเสียงดังรบกวนเหมือนเดิมอีกจนพักผ่อนไม่ได้ ขอให้เจ้าหน้าที่ที่เกี่ยวข้องดำเนินการตรวจสอบและแก้ไขอีกครั้ง
#1555